- Hindi News
- National
- 5 हजार मीटर रेस में मंडी की सोनिया, सवन फर्स्ट, पेट दर्द से बाहर हुई ऊना की बख्शो
5 हजार मीटर रेस में मंडी की सोनिया, सवन फर्स्ट, पेट दर्द से बाहर हुई ऊना की बख्शो
दूसरे राउंड में पेट दर्द ने रोके कदम
प्रदेशयुवा सेवाएं एवं खेल विभाग के तत्वावधान में धर्मशाला के सिंथेटिक ट्रैक पर राज्यस्तरीय मध्यम एवं लंबी दूरी की दौड़ प्रतियोगिता का शुभारंभ हुआ। इसमें प्रदेश के सभी जिलों से आए पुरुष महिला एथलीटों ने भाग लिया। रविवार को प्रतियोगिता के प्रथम चरण में पांच हजार मीटर दौड़ प्रतियोगिता आयोजित की गई। इसमें मंडी जिला की सोनिया, निशा कृष्णा के क्रमश: प्रथम, द्वितीय तथा तृतीय स्थान हासिल किया। इसके अलावा कुल्लू जिला की मोनिका हमीरपुर जिला शोभना ने क्रमश: चौथे पांचवे स्थान पर रही। पुरुष वर्ग पांच हजार मीटर दौड़ में मंडी के सवन भरवाल, अक्षय कुमार तथा सुनील कुमार क्रमश: प्रथम, द्वितीय तथा तृतीय स्थान पर रहे, जबकि ऊना के अनमोल चतुर्थ शिमला के सुनील पांचवे स्थान पर रहे।
3हजार मीटर में चंबा ऊपा प्रथम: महिलावर्ग में तीन हजार मीटर दौड़ में चंबा की ऊषा प्रथम, सिरमौर की मंजू द्वितीय, कुल्लू की दीपा तृतीय, कांगड़ा की रीतिका चतुर्थ किन्नौर की सोनिया नेगी पांचवे स्थान पर रही। पुरुष वर्ग की तीन हजार मीटर दौड़ में मंडी के अमन प्रथम, सोलन के राजू द्वितीय, ऊना के विपलोर तृतीय तथा हमीरपुर के पियुष चतुर्थ स्थान पर रहे। इस दौड़ में ऊना जिला की बख्शो देवी भी दौड़ में भाग ले रही थी। बख्शो देवी दौड़ में दो लैप पूर्ण कर चुकी थी तीसरे लैप में अचानक उसके पेट में दर्द उठा, जिस कारण वह ट्रैक पर ही गिर गई। इस कारण वह प्रतियोगिता से बाहर हो गई।
शहर में बेटी अनमोल है अभियान चलाने वाले व्यवसायी मुकेश गुप्ता ने कहा कि प्रदेश में यदि किसी बेटी में टैलेंट है और वह साधनों की कमी के कारण आगे नहीं बढ़ पा रही है तो वे मदद करेंगे। उन्होंने कहा कि पैसे की कमी के कारण किसी का टैलेंट दबने नहीं दिया जाएगा। उन्होंने कहा कि हाल ही में पथरी के दर्द सहते हुए दौड़ में पहला स्थान पाने वाली ऊना जिला की बख्शो देवी का ऑपरेशन का खर्चा उनका परिवार वहन करेगा। इसके लिए बख्शो के परिजनों से संपर्क हो गया है। ऐसे ही अन्य बेटियों अन्य जरूरतमदों की मदद के लिए शहर के कुछ लोगों के साथ मिलकर संस्था का गठन किया जा रहा है।
प्रतियोगिता के दौरान बख्शो देवी को दूसरे राउंड में अचानक पेट दर्द उठने से उसके कदम रुक गए। इस कारण बख्शो देवी को प्रतिस्पर्धा बीच में ही छोड़नी पड़ी। शनिवार को अभ्यास सत्र में भी उसे पथरी होने पर पेट दर्द की शिकायत हुई थी, लेकिन रविवार को उसने प्रतियोगिता में हिस्सा लिया।
राज्यस्तरीय मध्यम एवं लंबी दूरी की दौड़ प्रतियोगिता के दौरान दौड़ लगाते प्रतिभागी।
tgl_Latn sot_Latn bho_Deva bho_Deva hin_Deva awa_Deva hin_Deva hin_Deva hin_Deva hin_Deva